
18 DR 31.10.2019 

 

 

Timbalan Yang di-Pertua [Dato’ Mohd Rashid Hasnon]: Yang Berhormat 
Masjid Tanah kena tekan mic baru saya nampak. 

Datuk Wira Hajah Mas Ermieyati binti Samsudin  [Masjid Tanah]: [Ketawa] 
Saya ingin bertanya pada Yang Berhormat Timbalan Menteri, kita tahu antara 
mekanisme yang terbaik yang pernah diguna pakai oleh kerajaan yang terdahulu adalah 
dengan menghalang peminjam-peminjam yang gagal, ingkar dan cuai ini untuk dihalang 
ke luar negara. 

Walaupun ia bertentangan maksudnya, against dengan manifesto, tidakkah 
pihak kerajaan memikirkan itu adalah kaedah yang terbaik dan sebanyak 430 ribu orang 
peminjam yang telah dikeluarkan daripada senarai hitam untuk keluar negara ini. 
Bagaimana, adakah mekanisme yang sama juga perlu dipertimbangkan supaya  kutipan 
yang sebentar tadi Yang Berhormat Timbalan Menteri telah sebut yang begitu tinggi 
dapat membantu peminjam-peminjam yang lain agar mereka dapat pergi meneruskan 
pengajian mereka tanpa sebarang halangan dan dapat bantuan daripada kerajaan. 
Terima kasih. 

Puan Teo Nie Ching: Terima kasih Tuan Yang di-Pertua, terima kasih Ahli Yang 
Berhormat Masjid Tanah. Terima kasih di atas cadangan tersebut tetapi seperti yang 
saya sebut tadi oleh sebab mekanisme baharu ini belum diputuskan oleh Jemaah 
Menteri, jadi mekanisme baharu mana satu sama ada kita hendak bawa balik travel 
banned itu ataupun mekanisme baharu akan dilaksanakan. Semua tidak ada keputusan 
muktamad lagi. 

Jadi saya tidak boleh bagi apa-apa jawapan sama ada kita akan bawa balik atau 
tidak tetapi itu memang salah satu cadangan yang kami ada terima. Akan tetapi setakat 
ini kita memang tidak berhasrat untuk membawa balik travel banned tersebut tetapi kita 
akan tunggulah jawatankuasa khas itu untuk membuat satu kajian yang lebih terperinci 
supaya  kita boleh menentukan bagaimana ataupun apa mekanisme baharu yang akan 
diperkenalkan untuk menggantikan mekanisme sekarang. Sekian, jawapan saya. Terima 
kasih. 

Puan Hajah Siti Zailah binti Mohd Yusoff [Rantau Panjang]: Terima kasih 
Tuan Yang di-Pertua. Soalan tambahan saya ialah saya ingin tahu berapa ramai yang 
masih gagal membayar pinjaman ini di kalangan peminjam-peminjam PTPTN sehingga 
sekarang? Kalau kita melihat dalam manifesto PH yang meletakkan janji, apabila 
pendapatan mencapai angka RM4,000 baru bayar. Jadi sejauh mana pelaksanaan 
manifesto ini dalam Kerajaan Pakatan Harapan. 

 Puan Teo Nie Ching: Terima kasih Tuan Yang di-Pertua, terima kasih Ahli 
Yang Berhormat. Untuk jumlah peminjam yang setakat ini sepatutnya bayar tetapi tidak 
pernah bayar, setakat ini bilangan peminjam adalah sebanyak 375,925 orang yang tidak 
pernah bayar setakat ini. 

Tentang pelaksanaan manifesto untuk hanya meningkatkan gaji sampai 
RM4,000 baru perlu bayar seperti saya perjelaskan tadi. Kita belum buat satu keputusan 
muktamad tetapi memang Pakatan Harapan akan mencari kaedah yang terbaik untuk 
menunaikan segala janji dalam manifesto kita. Terima kasih. 

9. Datuk Haji Shabudin Yahaya [Tasek Gelugor] minta Menteri Tenaga, Sains, 
Teknologi, Alam Sekitar dan Perubahan Iklim menyatakan adakah pihak kementerian 
bercadang untuk mewujudkan satu pusat kajian atau pusat koordinasi khusus bagi 
memantau, mengkaji punca, kaedah pencegahan dan juga kaedah mengatasi masalah 
pencemaran sungai dan udara di kawasan yang berisiko tinggi terutamanya di kawasan 
perumahan yang berhampiran dengan lingkaran perindustrian. 

Timbalan Menteri Tenaga, Sains, Teknologi, Alam Sekitar dan Perubahan 
Iklim [Puan Isnaraissah Munirah binti Majilis @ Fakharudy]: Tuan Yang di-Pertua, 
untuk makluman Ahli Yang Berhormat keperluan untuk mengadakan pusat kajian dan 
pusat koordinasi khusus adalah satu cadangan yang baik. Cadangan ini akan diteliti dan 
akan mengambil kira dapatan kajian bagi isu pencemaran di Pasir Gudang dan Sungai 
Kim Kim. 

Buat masa ini pihak kementerian menyelaraskan hasil kajian melalui Pusat 
Maklumat Sains dan Teknologi Malaysia (MASTIC), manakala pemantauan dan 
penguatkuasaan oleh Jabatan Alam Sekitar (JAS) bagi mengenal pasti punca dan 
pemantauan kualiti alam sekitar. Pihak kementerian melalui Jabatan Alam Sekitar telah 
melaksanakan Program Pengawasan Kualiti Alam Sekitar- Environmental Quality 



Timbalan Yang di-Pertua [Dato' Mohd Rashid Hasnon]: Yang Berhormat Masjid Tanah kena tekan mic baru saya nampak. Datuk Wira Hajah Mas Ermieyati binti Samsudin [Masjid Tanah]: [Ketawa] Saya ingin bertanya pada Yang Berhormat Timbalan Menteri, kita tahu antara mekanisme yang terbaik yang pernah diguna pakai oleh kerajaan yang terdahulu adalah dengan menghalang peminjam-peminjam yang gagal, ingkar dan cuai ini untuk dihalang ke luar negara. Walaupun ia bertentangan maksudnya, against dengan manifesto, tidakkah pihak kerajaan memikirkan itu adalah kaedah yang terbaik dan sebanyak 430 ribu orang peminjam yang telah dikeluarkan daripada senarai hitam untuk keluar negara ini. Bagaimana, adakah mekanisme yang sama juga perlu dipertimbangkan supaya kutipan yang sebentar tadi Yang Berhormat Timbalan Menteri telah sebut yang begitu tinggi dapat membantu peminjam-peminjam yang lain agar mereka dapat pergi meneruskan pengajian mereka tanpa sebarang halangan dan dapat bantuan daripada kerajaan. Terima kasih. Puan Teo Nie Ching: Terima kasih Tuan Yang di-Pertua, terima kasih Ahli Yang Berhormat Masjid Tanah. Terima kasih di atas cadangan tersebut tetapi seperti yang saya sebut tadi oleh sebab mekanisme baharu ini belum diputuskan oleh Jemaah Menteri, jadi mekanisme baharu mana satu sama ada kita hendak bawa balik travel banned itu ataupun mekanisme baharu akan dilaksanakan. Semua tidak ada keputusan muktamad lagi. Jadi saya tidak boleh bagi apa-apa jawapan sama ada kita akan bawa balik atau tidak tetapi itu memang salah satu cadangan yang kami ada terima. Akan tetapi setakat ini kita memang tidak berhasrat untuk membawa balik travel banned tersebut tetapi kita akan tunggulah jawatankuasa khas itu untuk membuat satu kajian yang lebih terperinci supaya kita boleh menentukan bagaimana ataupun apa mekanisme baharu yang akan diperkenalkan untuk menggantikan mekanisme sekarang. Sekian, jawapan saya. Terima kasih. Puan Hajah Siti Zailah binti Mohd Yusoff [Rantau Panjang]: Terima kasih Tuan Yang di-Pertua. Soalan tambahan saya ialah saya ingin tahu berapa ramai yang masih gagal membayar pinjaman ini di kalangan peminjam-peminjam PTPTN sehingga sekarang? Kalau kita melihat dalam manifesto PH yang meletakkan janji, apabila pendapatan mencapai angka RM4,000 baru bayar. Jadi sejauh mana pelaksanaan manifesto ini dalam Kerajaan Pakatan Harapan. Puan Teo Nie Ching: Terima kasih Tuan Yang di-Pertua, terima kasih Ahli Yang Berhormat. Untuk jumlah peminjam yang setakat ini sepatutnya bayar tetapi tidak pernah bayar, setakat ini bilangan peminjam adalah sebanyak 375,925 orang yang tidak pernah bayar setakat ini. Tentang pelaksanaan manifesto untuk hanya meningkatkan gaji sampai RM4,000 baru perlu bayar seperti saya perjelaskan tadi. Kita belum buat satu keputusan muktamad tetapi memang Pakatan Harapan akan mencari kaedah yang terbaik untuk menunaikan segala janji dalam manifesto kita. Terima kasih. 9. Datuk Haji Shabudin Yahaya [Tasek Gelugor] minta Menteri Tenaga, Sains, Teknologi, Alam Sekitar dan Perubahan Iklim menyatakan adakah pihak kementerian bercadang untuk mewujudkan satu pusat kajian atau pusat koordinasi khusus bagi memantau, mengkaji punca, kaedah pencegahan dan juga kaedah mengatasi masalah pencemaran sungai dan udara di kawasan yang berisiko tinggi terutamanya di kawasan perumahan yang berhampiran dengan lingkaran perindustrian. Timbalan Menteri Tenaga, Sains, Teknologi, Alam Sekitar dan Perubahan Iklim [Puan Isnaraissah Munirah binti Majilis @ Fakharudy]: Tuan Yang di-Pertua, untuk makluman Ahli Yang Berhormat keperluan untuk mengadakan pusat kajian dan pusat koordinasi khusus adalah satu cadangan yang baik. Cadangan ini akan diteliti dan akan mengambil kira dapatan kajian bagi isu pencemaran di Pasir Gudang dan Sungai Kim Kim. Buat masa ini pihak kementerian menyelaraskan hasil kajian melalui Pusat Maklumat Sains dan Teknologi Malaysia (MASTIC), manakala pemantauan dan penguatkuasaan oleh Jabatan Alam Sekitar (JAS) bagi mengenal pasti punca dan pemantauan kualiti alam sekitar. Pihak kementerian melalui Jabatan Alam Sekitar telah melaksanakan Program Pengawasan Kualiti Alam Sekitar- Environmental Quality.